Michał Zahon nowy nawoda lěsnistwoweho rewěra serbskich gmejnow
Njebjelčicy (SN/MWj). Wobsedźerjo lěsow w pjeć gmejnach zarjadniskeho zwjazka Při Klóšterskej wodźe kaž tež Rakec a dźělow Wóslinka a Kamjenca maja wot spočatka tohole měsaca nawodu lěsnistwoweho rewěra, z kotrymž móža so wo najwšelakorišich prašenjach tež serbsce rozmołwjeć. Po tym zo je Harald Petrick, wjelelětny nawoda Worklečanskeho rewěra, kaž so wón w strukturach statneho zawoda Sakski lěs oficialnje mjenuje, na wuměnk šoł, je Michał Zahon jeho nadawki a běrow blisko Njebjelčanskeho sportnišća přewzał.
szl_Latn szl_Latn